Magneettikuvausta ei turhaan tarvitse jännittää etukäteen. Kuvattava kehon osa keskitetään putkeen, joten esimerkiksi nilkan tai polven kuvauksessa ahtaanpaikan kammo on harvoin ongelma, sillä pää ei ole putken sisällä. Mehiläisen uusissa 3T-magneettilaitteissa on perinteisiä laitteita suurempi kuvausaukko, joka vähentää ahtauden tunnetta. Magneettikuvauslaitetta voi hyvin käydä kokeilemassa ennen varsinaista kuvausta ja ahtaanpaikan kammoa on myös mahdollista hoitaa lääkityksellä, jotta kuvaus onnistuu. Asiakkaalla on kuvauksessa koko ajan kädessä nappi, jota painamalla saa heti apua ja yhteyden kuvausta tekevään hoitajaan. Kuvauksen voi näin ollen milloin tahansa keskeyttää.